Audacia
Audacia, et fortasse saepissime fortitudo, est electio et voluntas ad angorem, dolorem, cruciatum, periculum, incertitudinem, vel minas tolerandas, eis enim opponens. Audacia corporea est fortitudo erga dolorem corporeum, laborem, mortem, vel minas mortales, atque audacia moralis est facultas iuste agendi erga impedimenta populorum, pudorem, opprobrium, animi infractionem, vel damnum personale. Fortitudo, una ex virtutibus classicis etiam audacia dicitur, sed praeterea notiones perseverantiae et patientiae comprehendit. Symbolus audaciae saepe est leo. In traditionibus Occidentalibus, cogitationes notabiles de audacia posuerunt Socrates, Plato, Aristoteles, Thomas Aquinas, Severinus Kierkegaard, aliique philosophi, ac fides et scripta Iudaica et Christiana. In traditionibus Hinduicis, mythologia multa fortitudinis audaciaeque exempla praebet. Potissimum carmina Ramayana et Mahabharata multa audaciae corporeae moralisque exempla praebent. In traditionibus Orientalibus, cogitationes de audacia in Tao Te Ching, textu classico Sinico, praebentur, qui liber contendit audaciam ex amore deduci. Audacia nuper a psychologi investigatur.